Document ID: /roh_data/filtered/Billingualer_Corpus_interleaved-de-rm.jsonl.gz/566

This is a text translated from German to Rumantsch Grischun.
Die neue Kantonsverfassung (2):

Unterschiedliches Echo auf Sprachenrecht und neue Gliederung des Kantons

Eine klare Verankerung der Dreisprachigkeit und eine neue Gliederung des Kantons für Verwaltungsaufgaben bildeten zwei der Hauptpunkte, die die Verfassungskommission in ihrem Entwurf vorgeschlagen hat. Die beiden Punkte sind in der Vernehmlassung auf unterschiedliches Echo gestossen.

Von Regierungsrat Dr. Peter Aliesch

Vorsteher des Justiz-, Polizei- und Sanitätsdepartements Graubünden

Gestützt auf den Grundsatzentscheid des Stimmvolkes von 1997 enthält der Entwurf der Verfassungskommission verschiedene Neuerungen. Bei einigen handelt es dabei vor allem um ein Nachführen und Transparent-Machen des geltenden Rechts, wie zum Beispiel beim Sprachenrecht. Andere Punkte stellen eigentliche inhaltliche Neuerungen dar. Dazu gehört beispielsweise der Vorschlag für eine Reform der Verwaltungsgliederung durch die Schaffung von Regionen. Mit dem heutigen Beitrag möchte ich auf diese beiden inhaltlichen Punkte eingehen.

Die Dreisprachigkeit ist für Graubünden charakteristisch und bedeutet eine grosse Herausforderung. Daher hat die Verfassungskommission vorgeschlagen, die Dreisprachigkeit klar und prägnant in der Verfassung zu verankern. Die Mehrheit der Vernehmlasserinnen und Vernehmlasser stimmt der Formulierung zu, die sich an den Text der neuen Bundesverfassung anlehnt. Das Sprachenrecht in mehrsprachigen Gebieten weist immer auch einen starken emotionalen Aspekt auf. Daher erstaunt es nicht, dass dem Sprachenartikel Kritik aus zwei Richtungen erwächst: einigen geht er zu weit, während andere den Schutz für ungenügend halten. Einzelne Personen und Gemeinden stören sich an der Förderung der Minderheitensprachen Rätoromanisch und Italienisch und fordern eine Gleichbehandlung aller Sprachen. Auf der anderen Seite bemängeln Vertreterinnen und Vertreter der sprachlichen Minderheiten, dass der Vorschlag der Verfassungskommission der Bedrohungslage nicht gerecht wird. Sie fordern insbesondere, dass der Kanton nach Anhörung der Gemeinden deren Amts- und Schulsprache festlegen soll.

Bei der Gliederung des Kantons für Verwaltungsaufgaben besteht Reformbedarf. Die Vernehmlassung zeigt deutlich, dass es neue oder zumindest verbesserte Strukturen für die zukünftige Erfüllung von Verwaltungsaufgaben braucht. Der Befund ist unbestritten; sehr unterschiedliche Auffassungen bestehen beim "Wie": Gemeindefusionen, Stärkung der Kreise, Stärkung der bestehenden Regionalverbände oder Regionen. Der Vorschlag der Verfassungskommission, der die Schaffung von sieben Regionen vorsah, wird in dieser Form mehrheitlich abgelehnt. Aus der Vernehmlassung geht weiter klar hervor, dass der Weg über eine Stärkung der regionalen Zusammenarbeit zu suchen ist. Nur vereinzelt wird angeregt, die Anzahl der Gemeinden durch Gemeindefusionen "von oben her" deutlich zu verringern.

Im September 1997 haben die Bündner Stimmberechtigten mit grosser Mehrheit Ja zum Grundsatz einer Totalrevision der Kantonsverfassung gesagt. Sie haben damit Regierung und Grossem Rat einen klaren Auftrag erteilt, der über ein reines Nachführen des Verfassungsrechts hinausgeht. Die Totalrevision bietet die Gelegenheit, notwendige und wünschbare Reformen in einer Gesamtschau zu diskutieren und zu realisieren. Wie ich in einem Beitrag kürzlich berichtet habe, ist der Entwurf der Verfassungskommission in der Vernehmlassung grundsätzlich positiv beurteilt worden.

Gremium: Justiz-, Polizei- und Sanitätsdepartement Graubünden

Quelle: dt Justiz-, Polizei- und Sanitätsdepartement Graubünden

Data: 26.09.2001

La nova constituziun chantunala (2):

Differents resuns davart il dretg da linguas e la nova organisaziun dal chantun

Ina clera fixaziun da la trilinguitad ed ina nova structuraziun dal chantun per incumbensas administrativas han furmà dus dals puncts principals che la cumissiun da constituziun ha proponì en ses sboz. En la consultaziun èn ils dus puncts fruntads sin differents resuns.

Da cusseglier guvernativ dr. Peter Aliesch

Schef dal departament da giusta, polizia e sanitad dal Grischun

Sa basond sin la decisiun da princip dals votants e da las votantas da 1997 cuntegna il sboz da la cumissiun da constituziun differentas novaziuns. Tar intginas sa tracti cunzunt da cumplettar e far transparent il dretg vertent, sco per exempel tar il dretg da linguas. Auters puncts preschentan novaziuns effectivas da la tematica. Latiers tutga per exempel la proposta per ina refurma da la structuraziun da l'administraziun cun stgaffir regiuns. Cun l'artitgel dad oz vi jau ma fatschentar cun quests dus puncts dal cuntegn.

La trilinguitad è caracteristica per il Grischun e munta ina gronda provocaziun. Perquai ha la cumissiun da constituziun proponì da fixar a moda clera e precisa la trilinguitad en la constituziun. La maioritad da las consultantas e dals consultants approva la formulaziun che sa basa sin il text da la nova constituziun federala. Il dretg da linguas en regiuns plurilingas preschenta er adina in ferm aspect emoziunal. Perquai na fai betg smirvegliar ch'i resulta critica or da duas direcziuns a l'artitgel da linguas: per insaquants va el memia lunsch, entant che auters crajan che la protecziun saja insuffizienta. Persunas singulas e vischnancas disturba la promoziun da las linguas minoritaras, il rumantsch ed il talian; ellas pretendan in tractament egual da tuttas linguas. Da l'autra vart crititgeschan represchentantas e represchentants da las minoritads linguisticas che la proposta da la cumissiun da constituziun na satisfetschia betg a la situaziun da smanatscha. Els pretendan cunzunt ch'il chantun duaja fixar, suenter avair tadlà las vischnancas, lur lingua uffiziala e da scola.

Tar la structuraziun dal chantun per incumbensas administrativas exista in basegn da refurma. La consultaziun demussa cleramain ch'i dovra structuras novas u almain meglieradas per ademplir las incumbensas administrativas en l'avegnir. La constataziun è incontestada; fitg differentas opiniuns existan tar il "co": fusiuns da vischnancas, rinforzar ils circuls, rinforzar las corporaziuns regiunalas existentas u las regiuns. La proposta da la cumissiun da constituziun, la quala preveseva da stgaffir set regiuns, vegn en questa furma refusada per gronda part. Da la consultaziun resulta plinavant cleramain che la via è da tschertgar cun rinforzar la collavuraziun regiunala. Be sporadicamain vegn animà da reducir cleramain "da surengiu" il dumber da vischnancas entras fusiuns da vischnancas.

Il settember 1997 han ils Grischuns cun dretg da votar acceptà cun gronda maioritad il princip d'ina revisiun totala da la constituziun chantunala. Els han uschia dà a la regenza ed al cussegl grond ina clera incumbensa che surpassa ina spira cumplettaziun dal dretg constituziunal. La revisiun totala porscha la pussaivladad da discutar e da realisar refurmas necessarias e giavischaivlas en ina vista generala. Sco quai ch'jau hai rapportà dacurt en ina contribuziun èn ils sbozs da la cumissiun da constituziun da princip vegnids giuditgads a moda positiva en la consultaziun.

Gremi: departament da giustia, polizia e sanitad dal Grischun

Funtauna: rg departament da giustia, polizia e sanitad dal Grischun

Data: 26.09.2001